Acestea vor participa la categoriile 71 kg, respectiv 49 kg, a anunţat Comitetul Olimpic şi Sportiv Român.
Astfel, numărul sportivilor români calificaţi la Jocurile Olimpice de la Paris a ajuns în acest moment la 88.
Loredana Toma s-a calificat la Jocurile Olimpice Paris 2024, după ce s-a clasat pe locul 4 în ierarhia mondială feminină de haltere, în limitele categoriei 71 kg. Ea este cea mai bine clasată halterofilă din Europa. La rândul ei, Mihaela Cambei a obţinut calificarea olimpică în limitele categoriei 49 kg.
Aleasă cea mai bună halterofilă din Europa în 2023, ea va concura în această vară la Paris graţie locului ocupat în ierarhia mondială. Românca ocupă locul 5 la categoria ei de greutate şi este cea mai bine clasată sportivă din Europa.